Lolland-Falsters Stifts-Tidende, 1844-12-21
Jndenlandske Efterretninger. Den roeskildske Stænderforsamling. Niogfyrgetyvende Møde. Til foreløbig Behandling blev foretaget Sagen angaaende det af Professor Larsen paa egne og Fleres Vegne indgivne Andragende om Foranstaltninger til den danske Nationalitets Betryggelse i Hertugdømmet Slesvig. Som Referent for den nedsatte Comitee (Larsen, Tutein, P. Bang, David, Lehmann) oplæste Professor Larsen dens Betænkning, hvorden foreslaaer, at Stænderforsamlingen vilde indgaae med et allerunderdanigst Andragende til Hs. Maj., og ved samme: indstændigen at anbefale det danske Sprog i Hertugdømmet Slesvig til at beskjærmes og opretholdes af Hs. Majestæt, ved alle de Foranstaltninger, som i dette Øiemed retfærdigen og billigen kunne træffes. Halvtredsindstyvende Møde. Til endelig Behandling foretoges Sagen betræffende Udkast til en Anordning, indeholdende nogle Forandringer i Lovgivningen om Arv. Et og halvtredssindstyvende Møde. Præsidenten anmeldte, at han ved Arvefæster Schroll havde modtaget et Andragende fra endeel Bønder paa Lykkesholm Gods angaaende Naturalhoveriets Afløsning, hvilket efter Producen tens Begjering vilde blive fremlagt i Forsamlingens Læseværelse. – Til endelig Behandling blev derpaa foretaget Sagen betræffende det af Etatsraad Neergaard indleverede Andragende fra forskjellige Physici og Districtslæger og Forbedring i deres Gagering. Da Sagen derpaa sattes under Afstemning, blev Udfaldet følgende: 1) Comiteens Jndstilling: At Hs. Maj. Kongen allernaadigst vil lade Provindsialstænderne forelægge et Lovudkast om Forbedring af de offentlige Lægers Embeds Jndtægter; antaget. 2) Comiteens forandrede Jndstilling: Til Optagelse i Præmisserne: At Embeds Jndtægterne for Physici forbedres: 1) ved Tillæg i deres Gager, saaledes at de 3 ældste faae hver 1100 Rbd. aarlig, de 3 derpaa følgende hver 900 Rbd. og de 3 yngste hver 700 Rbd.; antaget. 2) ved Forhøielse af de dem tilstaaede Diæter; forkastet. Amendement hertil af Kammerherre Neergaard: At Land- og Stiftsphysic ikke tillægges høiere Diæter eller Salairer end Districtslægerne; frafaldtes ifølge Udfaldet af den sidste Afstemning 3) Amendement af Statsraad Neergaard og Kam herre Scavenius: 1) at de nuværende faste Gager for Districtslægerne maae blive saaledes normerede, at de, med nogen Afpasning efter de forskjellige Districters Beskaffenhed, dog nogenlunde blive af eens Størrelse, i hvert Fald ikke for Nogen under 150 Rbd.; antaget. 2) At Tillæget bliver saaledes udvidet og forøget, at samtlige Districtslæger efter Anciennitet inddeeles i 4 omtrent lige store Classer, der erholde et Tillæg af respective 400, 300, 200 og 1000 Rbd.; antaget. – Dernæst blev foretaget til endelig Behandling Sagen angaaende det af Høiesteretsadvocat Lehmann indgivne Andragende fra 6 Høiesteretsadvocater om Salair for Defensorerne ved Høiesteret. – Da Comiteens Jndstilling: at Forsamlingen ved at tilstille Hs. Majestæt det indkomne Andragende, allerunderdanigst vil anholde om, at Pl. af 3die Marts 1841 ophæves for Høiesteretsadvocaternes Vedkommende, hvorimod Bestemmelserne i Forordningen af 7de Marts 1827 udvides til at gjælde om de Justitssager, som de udføre som Defensorer; derefter blev sat under Afstemning ved hvilken Høiesteretsadvocat Lehmann var fraværende) blev det antaget. To og halvtredsindstyvende Møde. Præsidenten anmeldte, at han havde modtaget Comiteebetænkninger i Sagerne betræffende 1) Brændeviinsbrænder Sidenius's Andragende om Ligelighed i Afgiften af Korn- og Kartoffelbrænderier; 2) Raadmand Hansens Andragende om Ophævelse af den færøiske Handels Monopol, og 3) Udkast til en Anordning om Trykkefriheden. - Endvidere tilkjendegav Præsidenten, at han havde modtaget en Adresse til Forsamlingen fra 282 Studenter, hvilken, ved Siden af Erkjendelse af den Omhu fra Regjeringens Side for den studerende Classes Tarv, som fremgaaer af det fremlagte Udkast om Værnepligten, ved de den indrømmede Undtagelser fra de almindelige Bestemmelser, udtaler Ønsket om at opfylde Værnepligten tilligemed de øvrige Medborgere i den almindelige Hær, deels i den Forudsætning, at Udøvelsen af denne Pligt ikke behøver at gribe forstyrrende og hæmmende ind i nogen Stand, navnlig i den studerende Stands, Virksomhed, og deels i Overbeviisningen om den velgjørende Virkning af et Samliv under Vaaben af de forskjellige Borgerklasser, saavel paa Nationalaanden i det Hele, som paa de enkelte Stænders Udvikling. – Til foreløbig Behandling foretoges Sagen betræffende det af Justitsraad Ussing indgivne Andragende om Jndskrænkninger og Besparelser i forskjellige Grene af Statshuusholdningen.